Diari Oficial de la Generalitat Valenciana


Sumari del DOGV 6696, del 20-01-2012 (2012/511)

RESOLUCIÓ de 21 de desembre de 2011, de la Conselleria d'Educació, Formació i Ocupació, per la qual es modifica l'autorització al centre autoritzat d'ensenyances artístiques professionals de Música Taller de Música Jove de València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6696

Data del DOGV
:   20-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/511


Data del document
:   21-12-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 21 de desembre de 2011, de la Conselleria d'Educació, Formació i Ocupació, per la qual es modifica l'autorització al centre autoritzat d'ensenyances artístiques professionals de Música Taller de Música Jove de València.  
  
 [2012/511]  
L'expedient ha sigut iniciat pel representant de la titularitat del centre autoritzat d'ensenyances artístiques professionals de Música, Taller de Música Jove, número de codi 28764148, de València, en què sol·licita l'autorització per a impartir les especialitats instrumentals de Grau Professional de Guitarra Elèctrica i Baix Elèctric.  
Per orde de la Conselleria de Cultura, Educació i Ciència, de 21 de desembre de 2006 (DOCV de 05.02.2007), es va autoritzar el centre per a impartir les especialitats instrumentals de Grau Mitjà de Violí, Viola, Violoncel, Contrabaix, Clarinet, Flauta, Oboè, Fagot, Saxòfon, Trompeta, Trompa, Trombó, Tuba, Percussió, Piano i Guitarra. I es van autoritzar 185 places escolars per al Grau Mitjà.  
Vist l'informe favorable de la inspecció educativa es desprén que la titulació i programació presentada per a impartir les ensenyances sol·licitades s'ajusten al que establix la legislació vigent aplicable.   
  
Vistes la Llei Orgànica 8/1985, de 3 de juliol (BOE núm.159, de 04.07.85), reguladora del dret a l'educació; la Llei Orgànica 2/2006, de 3 de maig, d'Educació (BOE núm.106, de 04.05.2006); el Reial Decret 303/2010, de 15 de març (BOE de 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010); i el Decret 158/2007, de 21 de setembre (DOCV de 25.09.2007), del Consell, pel qual s'establix el currículum de les ensenyances professionals de Música i es regula l'accés a estes ensenyances, així com l'article 67 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Vista la proposta del director general d'Ordenació i Centres Docents de data 21 de desembre de 2011 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Autoritzar al següent centre l'ampliació de les seues ensenyances en els termes que s'especifiquen:  
Denominació genèrica del centre: centre autoritzat d'ensenyances artístiques professionals de Música  
Denominació específica del centre: Taller de Música Jove   
Titular: Associació Música Jove.  
Domicili: c/ Mestral, núm. 22.  
Localitat: València (46214).  
Província: València.  
Codi: 19127324.  
S'autoritzen les especialitats instrumentals de Grau Professional de Guitarra Elèctrica i Baix Elèctric.  
El centre impartirà, a més, les ensenyances que li van ser autoritzades per l'orde anteriorment esmentada, sense variació del nombre de places escolars.  
  
Segon  
Qualsevol modificació dels termes d'esta resolució requerirà la preceptiva autorització de l'Administració educativa.  
  
Tercer  
Per mitjà d'esta resolució es convalida la Resolució de 9 de maig de 2008, de la Direcció General d'Ordenació i Centres Docents.  
  
Quart  
El que disposa esta resolució donarà lloc a les corresponents inscripcions en el Registre de Centres Docents de la Comunitat Valenciana.  
  
  
Quint  
Esta resolució tindrà efectes des de la data en què es dicta, no obstant això, els seus efectes acadèmics s'entenen referits al curs escolar 2011/2012.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.92) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE núm. 167, de 14.07.98), este acte posa fi a la via administrativa, i es podrà interposar un recurs potestatiu en reposició i plantejar de forma directa el recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Comunitat Valenciana.  
  
València, 21 de desembre de 2011.- El conseller d'Educació, Formació i Ocupació, p. d. (R 22.06.2010, DOCV núm. 6301, de 23.03.2011), la secretària autonòmica d'Educació: Auxiliadora Hernández Miñana.